ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΕΛΕΓΧΟΥ ΤΗΣ ΡΥΠΑΝΣΗΣ ΤΗΣ ΑΤΜΟΣΦΑΙΡΑΣ ΝΟΜΟΥΣ ΤΟΥ 2002 ΕΩΣ 2021

|  |  |
| --- | --- |
| Προοίμιο.Επίσημη Εφημερίδα της Ε.Ε.: L 313,28.11.2015,σ. 1. | Για σκοπούς, μεταξύ άλλων, ορθότερης εναρμόνισης με το άρθρο 16 της πράξης της Ευρωπαϊκής Ένωσης με τίτλο «Οδηγία (ΕΕ) 2015/2193 του Ευρωπαϊκού Κοινοβουλίου και του Συμβουλίου της 25ης Νοεμβρίου 2015 για τον περιορισμό των εκπομπών ορισμένων ρύπων στην ατμόσφαιρα από μεσαίου μεγέθους μονάδες καύσης»,  |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.187(Ι) του 200285(Ι) του 200710(Ι) του 200879(Ι) του 200951(Ι) του 2013180(Ι) του 2013114(I) του 201897(I) του 2020126(Ι) του 2021. | 1. Ο παρών Νόμος θα αναφέρεται ως ο περί Ελέγχου της Ρύπανσης της Ατμόσφαιρας (Τροποποιητικός) Νόμος του 2022 και θα διαβάζεται μαζί με τους περί Ελέγχου της Ρύπανσης της Ατμόσφαιρας Νόμους του 2002 έως 2021 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Ελέγχου της Ρύπανσης της Ατμόσφαιρας Νόμοι του 2002 έως 2022. |
|  |  |
| Τροποποίηση του άρθρου 8 του βασικού νόμου. | 2. Το άρθρο 8 του βασικού νόμου τροποποιείται με την αντικατάσταση, στην παράγραφο (β) του εδαφίου (1), της λέξης και του αριθμού «πέντε (5)» (τρίτη και τέταρτη γραμμή), με τη λέξη και τον αριθμό «δέκα (10)». |
|  |  |
| Τροποποίηση του άρθρου 26 του βασικού νόμου. | 3. Το άρθρο 26 του βασικού νόμου τροποποιείται με την αντικατάσταση του εδαφίου (2), με το ακόλουθο εδάφιο:  |
|  |  |
|  | «(2) Πρόσωπο που παραβαίνει ή παραλείπει να συμμορφωθεί με τις διατάξεις των εδαφίων (1), (2), (3), (4), (5), (6) και (7) του άρθρου 8, του άρθρου 11, του άρθρου 12, του άρθρου 15, των εδαφίων (1) και (4) του άρθρου 20 και του άρθρου 31 και/ή των προνοιών των Κανονισμών που εκδίδονται δυνάμει των διατάξεων του παρόντος Νόμου, είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τα τρία (3) έτη ή σε χρηματική ποινή που δεν υπερβαίνει τις πεντακόσιες χιλιάδες ευρώ (€500.000) ή και στις δύο αυτές ποινές.». |
|  |  |
| Τροποποίηση του βασικού νόμου με την προσθήκη του νέου άρθρου 26Α. | 4. Ο βασικός νόμος τροποποιείται με την προσθήκη, αμέσως μετά το άρθρο 26, του ακόλουθου νέου άρθρου: |
|  |  |
|  | «Εξώδικη ρύθμιση αδικημάτων. | 26Α.-(1)(α) Σε περίπτωση που Επιθεωρητής έχει εύλογη αιτία να πιστεύει ότι πρόσωπο διαπράττει ή έχει διαπράξει οποιοδήποτε αδίκημα το οποίο προβλέπεται στις διατάξεις του άρθρου 15, του εδαφίου (4) του άρθρου 20 και των εδαφίων (1) και (2) του άρθρου 26, έχει εξουσία να προβεί σε εξώδικη ρύθμιση του αδικήματος. |
|  |  |  |
|  |  |  (β) Το ποσό της εξώδικης ρύθμισης που καθορίζεται από τον Επιθεωρητή είναι ανάλογο με τη σοβαρότητα του αδικήματος, αλλά δεν υπερβαίνει τις τέσσερις χιλιάδες ευρώ (€4.000). |
|  |  |  |
|  |  |  (γ) Σε περίπτωση που ο Αρχιεπιθεωρητής έχει εύλογη αιτία να πιστεύει ότι πρόσωπο διαπράττει ή έχει διαπράξει οποιοδήποτε αδίκημα το οποίο προβλέπεται στις διατάξεις του άρθρου 15, του εδαφίου (4) του άρθρου 20 και των εδαφίων (1) και (2) του άρθρου 26 και που συνιστά σοβαρής φύσεως αδίκημα, έχει εξουσία να προβεί σε εξώδικη ρύθμιση του εν λόγω αδικήματος. |
|  |  |  |
|  |  |  (δ) Το ποσό της εξώδικης ρύθμισης που καθορίζεται από τον Αρχιεπιθεωρητή είναι ανάλογο με την σοβαρότητα του αδικήματος, αλλά δεν υπερβαίνει τις είκοσι χιλιάδες ευρώ (€20.000). |
|  |  |  |
|  |  |  (2) Για τους σκοπούς της εξώδικης ρύθμισης που προβλέπεται στις διατάξεις του εδαφίου (1), ο Επιθεωρητής ή ο Αρχιεπιθεωρητής, ανάλογα με την περίπτωση, επιδίδει στο πρόσωπο που πιστεύει ότι διέπραξε το αδίκημα σχετική ειδοποίηση, στην οποία καθορίζεται το αδίκημα, ο χρόνος της διάπραξής του και το χρηματικό ποσό που το πρόσωπο καλείται να καταβάλει. |
|  |  |  |
|  |  |  (3)(α) Σε περίπτωση που η πράξη ή η παράλειψη, την οποία ο Επιθεωρητής ή ο Αρχιεπιθεωρητής, ανάλογα με την περίπτωση, θεωρεί, σύμφωνα με τις διατάξεις του εδαφίου (1), ότι συνιστά αδίκημα επαναληφθεί για δεύτερη φορά ή δεν τερματιστεί εντός σαράντα οκτώ (48) ωρών από την επίδοση της ειδοποίησης της εξώδικης ρύθμισης, ο Επιθεωρητής ή ο Αρχιεπιθεωρητής, ανάλογα με την περίπτωση, δύναται να καθορίσει ποσό εξώδικου προστίμου διπλάσιο του αρχικού ποσού και σε περίπτωση που η πράξη ή η παράλειψη επαναληφθεί για τρίτη φορά, ο Αρχιεπιθεωρητής προβαίνει στις αναγκαίες ενέργειες για ποινική δίωξη του παραβάτη ενώπιον δικαστηρίου. |
|  |  |  |
|  |  |  (β) Τηρουμένων των διατάξεων της παραγράφου (α), σε περίπτωση που η πράξη ή η παράλειψη δεν τερματιστεί εντός σαράντα οκτώ (48) ωρών σύμφωνα με τις οδηγίες του Επιθεωρητή ή του Αρχιεπιθεωρητή, ανάλογα με την περίπτωση, τότε για κάθε μέρα που η πράξη ή η παράλειψη συνεχίζεται ή επαναλαμβάνεται, θεωρείται ότι διαπράττεται νέο αδίκημα, για το οποίο ο Αρχιεπιθεωρητής προβαίνει στις αναγκαίες ενέργειες για ποινική δίωξη του παραβάτη ενώπιον δικαστηρίου. |
|  |  |  |
|  |  |  (4) Ο Επιθεωρητής ή ο Αρχιεπιθεωρητής, ανάλογα με την περίπτωση, εκδίδει σχετική απόδειξη στο πρόσωπο που καταβάλει το ποσό της εξώδικης ρύθμισης, στην οποία αναγράφονται τα εξής: |
|  |  |  |
|  |  | (α) | Το όνομα του προσώπου που πιστεύεται ότι διέπραξε το αδίκημα, |
|  |  |  |  |
|  |  | (β) | συνοπτική αναφορά του αδικήματος, |
|  |  |  |  |
|  |  | (γ)  | ο τόπος και η ημερομηνία διάπραξης του αδικήματος, και |
|  |  |  |  |
|  |  | (δ) | το ποσό που καταβλήθηκε. |
|  |  |  |
|  |  |  (5) Τηρουμένων των διατάξεων της παραγράφου (α) του εδαφίου (3), σε περίπτωση που το χρηματικό ποσό που ορίζεται στις διατάξεις των εδαφίων (1) ή (3), ανάλογα, καταβληθεί εντός δεκατεσσάρων (14) ημερών από την ημερομηνία έκδοσης της ειδοποίησης, ουδεμία ποινική δίωξη ασκείται αναφορικά με τη διάπραξη του σχετικού αδικήματος. |
|  |  |  |
|  |  |  (6) Τηρουμένων των διατάξεων της παραγράφου (α) του εδαφίου (3), με την εξώδικη ρύθμιση του αδικήματος, την καταβολή του ποσού και την έκδοση της σχετικής απόδειξης, δεν χωρεί οποιαδήποτε περαιτέρω ποινική διαδικασία σχετικά με το εν λόγω αδίκημα και η προσαγωγή στο δικαστήριο της απόδειξης που προβλέπεται στις διατάξεις του εδαφίου (5) αποτελεί πλήρη απόδειξη των γεγονότων που αναφέρονται σε αυτήν και συνεπάγεται την απαλλαγή του κατηγορουμένου.  |
|  |  |  |
|  |  |  (7) Η εξώδικη ρύθμιση αδικήματος και η καταβολή του σχετικού ποσού σύμφωνα με τις διατάξεις του παρόντος άρθρου δεν θεωρείται ως καταδίκη, σε περίπτωση, όμως, καταδικαστικής απόφασης για διάπραξη άλλου παρόμοιου αδικήματος, το δικαστήριο δύναται να λάβει υπόψη τα πιο πάνω γεγονότα για σκοπούς επιμέτρησης της ποινής. |
|  |  |  |
|  |  |  (8) Σε περίπτωση που περιέλθουν στην αντίληψή του νέα στοιχεία που να το δικαιολογούν, ο Αρχιεπιθεωρητής δύναται, με αιτιολογημένη γραπτή απόφαση που κοινοποιεί στο επηρεαζόμενο πρόσωπο, να αποσύρει ή να τροποποιήσει την ειδοποίηση εξώδικης ρύθμισης αδικήματος.». |

Αρ. Φακ.: 23.01.063.064-2022

ΑΦ/ΑΒ/ΧΓ